沙州_(吐谷渾)

沙州 ， 中國南北朝時的州 ， 劉宋 、 南齊常封吐谷渾君主爲沙州刺史 ， 在青海貴德 、 貴南一帶 。 吐谷渾西有黃沙 ， 南北一百二十里 ， 東西七十里 ， 不生草木 ， 沙州因此爲號 。 宋少帝命阿豺爲督塞表諸軍事 、 安西將軍 、 沙州刺史 、 澆河公 。 元嘉七年 （ 430年 ） ， 宋文帝以慕璝爲督塞表諸軍事 、 徵西將軍 、 沙州刺史 、 隴西公 。 元嘉九年 （ 432年 ） ， 因吐谷渾滅夏國 ， 宋文帝加慕璝使持節 、 散騎常侍 、 都督西秦河沙三州諸軍事 、 徵西大將軍 、 西秦河二州刺史 、 領護羌校尉 ， 進爵隴西王 。 元嘉十五年 （ 438年 ） ， 宋文帝命慕利延爲使持節 、 散騎常侍 、 都督西秦河沙三州諸軍事 、 徵西大將軍 、 領護羌校尉 、 西秦河二州刺史 、 隴西王 。 元嘉十九年 （ 442年 ） ， 追贈阿豺安西 、 秦沙三州諸軍事 、 沙州刺史 、 領護羌校尉 、 隴西王 。 元嘉二十九年 （ 452年 ） ， 以拾寅爲使持節 、 督西秦河沙三州諸軍事 、 安西將軍 、 領護羌校尉 、 西秦河二州刺史 、 河南王 。 永明三年 （ 485年 ） ， 齊武帝以度易侯爲使持節 、 都督西秦河沙三州諸軍事 、 鎮西將軍 、 領護羌校尉 、 西秦河二州刺史 、 河南王 。 永明八年 （ 490年 ） ， 齊武帝立休留茂爲使持節 、 督西秦 、 河 、 沙三州諸軍事 、 鎮西將軍 、 領護羌校尉 、 西秦 、 河二州刺史 。